Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
On palju erinevaid viise, kuidas defineerida Ilmutuse raamatut.
Võime öelda, et see on prohvetlik ettekuulutus.
Või et see on tarkust täis kirjandus.
Võime öelda palju erinevaid asju selle kohta.
Kuid olgu siinkohal öeldud,
et see on kirjutatud väga kirjanduslikult.
Miks ma seda ütlen?
Sest Püha Vaim inspireeris Johannest kirjutama seda etappide kaupa -
teatud osade kaupa,
et meil oleks suuremat ilmutust ja arusaamist
sellest prohveteeringust.
Palun, et avaksite oma Piiblis Ilmutuse 10. peatüki.
Leiame sealt eest otsekui pausi selle raamatu uurimises.
Jumal on rääkinud kohtumõistmisest, Tema poolsest korrale kutsumisest
ja hukkamõistust nende üle, kes Ta hülgavad.
Ilmutuse 10. peatükk aga on üks väga unikaalne peatükk.
Me pöördume taaskord tagasi rullraamatu juurde,
et leida sealt enesele ilmutust,
et mõista kõike, mida oleme lugenud ja veel saame lugema,
kui jätkame Ilmutuse raamatu uurimist.
Nii et vaatame koos Ilmutuse 10:1.
Johannes näeb endiselt nägemusi ja siin on see, mis juhtub 1. salmis.
Ta ütleb: "Ma nägin teist võimsat inglit"
Siin pole tegu mingi tavalise ingliga.
Mõeldes tagasi
ühele varasemale kohale Ilmutuse raamatus,
siis seal oli ka üks võimas ja unikaalne ingel.
Kaasaegset kreeka keelt kasutades võiks öelda,
et tegu on kui rüütliga ümarlaua ümber.
Siinse ingli all mõeldakse aga võimsale sõdalasele.
Kellelegi, kes on tugev ja unikaalne oma võimete poolest.
Nii et tegu on ühe erilise ingliga.
Nii pole ka juhus,
et see unikaalne ingel tuleb ühe ilmutusega
ehk Pühakirja tõega,
et anda meile arusaamist langetamaks tarku otsuseid.
Nii et vaatame uuesti Ilmutuse 10:1:
"Ma nägin teist võimsat inglit maha tulevat taevast, riietatud pilve,
ning tema pea kohal oli vikerkaar"
Kui võtta aega Toora vaatamiseks,
siis seal on omaette osa, mis puudutab Noad
ja kus on juttu ka vikerkaarest, mis on lepingu märk.
Kuid veelgi enam -
see on märk, mis aitab seda lepingut meeles pidada.
Mida see leping endast kujutab?
Ühtpidi Jumala tõotust mitte hävitada maailma.
See on see, mida paljud arvavad, kuid see pole nii.
Tõotus peitub selles, et Jumal ei hävita maailma vee kaudu,
kuid Ta toob hävingu tule kaudu.
Tule eesmärk aga on puhastamine.
Nii peaks inimesed küsima endalt: "Jumal, miks?
Miks kõik see häving, surm ja valu? Miks kõik need asjad sünnivad?"
Aga selleks, et Jumal tahab puhastada oma loodut.
See on see, mida Jumal tahab teha ka sinu ja minu elus.
Ta tahab tuua puhtust ja puhastust me ellu.
Ja teate, kus see peaks avalduma?
Meie käitumises ja tegudes.
1 Korintlastele 3. peatükis on suur hulk nõuandeid.
Peame pidama meeles, et tuleb kohtumõistmine,
mida on mitut laadi.
Teadsite te, et te elu üle hakatakse kohut mõistma?
Ma ei räägi siinkohal sellest, kus kord oma igaviku veedate -
see on vaid üks kohtumõistmise osasid,
aga mitte me tänase arutelu tuum.
Te elu, käitumise ja tegude üle hakatakse kohut mõistma.
Iga sõna, mida ütlete ja iga tegu, mida teete
läheb kohtumõistmise alla ja katsutakse läbi tulega.
Kui selle teo aluseks olete te ise
ehk see tegu on tehtud uhkuse, ülbuse
ning omaenda mõtete, tarkuse ja tahte kohaselt,
lähtuvalt sellele, mis tundub õige te silmis,
siis tuli katsub selle läbi ja põletab ära kui heina ja pilliroo
ehk see on hetkega läinud.
Need teod aga, mis on tehtud Püha Vaimu võidmises
ja juhitud Pühakirja tõe poolt,
mis neist saab?
Need katsutakse ka läbi,
aga need muutuvad hõbedaks ja kullaks
ehk neist saavad kui kroonid, millega austada Jumalat.
Teate, mis on kõige rumalam väide, mida öelda?
"Kõik, mida vaid soovin, on olla jumalariigis,
sest kui seal olen, on ka kõige muuga hästi,
nii et tahan vaid olla jumalariigis."
See on väga rumal mõtteviis.
Ilmselge, et tahate olla seal, aga sellest üksi ei piisa,
sest teate, mida Piibel ütleb?
Piibel ütleb, et kui Jumalariik saab rajatud,
pole enam aega järel, sest igavik on käes.
Ühtlasi ütleb Jumal, et Ta pühib ära iga pisara.
Mida see veel tähendab?
Minnes läbi me tegude kohtumõistmisest,
mis pole seotud me päästega...
See on mõeldud vaid usklikele
ja kui me selle tegude kohtumõistmise läbi teeme,
saame ka nägema, mida me elu tegelikult väärt on.
Kas olime kasutatud Jumala poolt? Kas alistusime Talle?
Kas rajasime oma elu õigele alusele või asjadele, mis hävivad hetkega?
Seega me näeme siin Jumala ilmutust meile,
et võiksime elada sõnakuulelikku elu,
mis kannab tasude osas rohket vilja.
Tasusid me endi jaoks? Jah.
Mida me nende tasudega aga teeme?
Toome Jeesuse jalge ette.
Kui te aga olete nii rumalad, et öelda:
"Tahan olla vaid taevas ja miski muu mind ei huvita!",
ei ole teil ka midagi, mida tuua Jeesuse jalge ette.
Te elu, alates hetkest, mil hakkasite uskuma,
kuni hetkeni, mil jõuate kohtutrooni ette...
Piiblis on öeldud,
et inimesele on määratud surra ja siis tuleb kohus.
Ja korraga te kogete tühjust.
Ühtlasi, nähes, kui tühiselt te elasite
ja milline te elu võinuks tegelikult olla,
hakkate te nutma
ja need on need pisarad, mille Jumal ära pühib.
Jah, te saate olema Jumalariigis ja Ta annab teile andeks,
aga samas te elate terve igaviku arusaamisega,
kuidas te vedasite Jumalat alt.
See Piibli kirjakoht siin annab meile aimu,
et me ei taha Jumalat alt vedada.
Ilmutuse 10:1:
"Ma nägin teist võimsat inglit... ning tema pea kohal oli vikerkaar
ning ta palged olid nagu päike ning ta jalad nagu tulesambad
ning ta käes oli avatud väike rullraamat."
Ehk ta käes oli ilmutus, tõde.
Me nägime raamatu avamist ka Ilmutuse 5. peatükis,
mis loeti ette ja mille peale sündisid erinevad asjad.
See kõik on ilmutamaks meile, mis saab juhtuma.
Mis siis saab juhtuma? Loeme edasi.
"...ta käes oli avatud väike rullraamat.
Ta pani oma parema jala mere peale ja vasaku jala maa peale"
Millest siin räägitakse?
Väga lihtne.
Prohvetlikus tähenduses on meri keeriseline, muutuv.
Maa aga sümboliseerib midagi stabiilset ja püsivat.
See ingel siin toob aga kõik need asjad kokku.
See merel toimuv möll tuuakse maa peale.
Me näeme Ilmutuse 13. peatükis merest tõusvat koletist.
See aitab meil mõista siinset kirjakohta,
et kogu meres olev turbulents ja kaos jõuavad ka maale.
See on see, mida see prohveteering tahab meile ilmutada.
Vaatame edasi salmi 3:
"...ning kisendas suure häälega, otsekui lõvi möirgaks.
Kui ta kisendas,
rääkisid seitse pikset oma kõuemürinaga."
Piibliõpetlaste sõnul on need seitse kõuemürinat selleks,
et saada meie tähelepanu.
Las ma tuua ühe näite.
Kui sa kuuled kõuemürinat,
siis sa tead ka, et sellega kaasneb välk
ja mis sellele järgneb?
Vihm.
Ehk taeva reaktsioon sellele.
See on see, mida see rullraamat ilmutab.
Paljud inimesed arvavad, et kõik on läbi.
Ei ole.
Halvim pole veel isegi alanud.
Muide, see ei alga veel mitme peatüki jooksul.
Me näeme Ilmutuse 10-11. ptk.'s,
et me valmistume rasketeks aegadeks.
Vaatame veelkorra 3. salmi.
"...ning kisendas suure häälega, otsekui lõvi möirgaks.
Kui ta kisendas,
rääkisid seitse pikset oma kõuemürinaga.
Ja kui need seitse pikset olid rääkinud,
siis ma tahtsin hakata kirjutama.
Ma kuulsin häält taevast hüüdvat:
Pane pitseriga kinni, mis need seitse pikset on kõnelnud,
ning ära kirjuta seda!”
Miks siis nii?
Siinkohal on oluline meeles pidada,
et kõiges, mille Johannes üles kirjutas, väljendus tema juhtimine ja stiil,
mis pärineb Vanast Lepingust ehk juutide Piiblist.
Seetõttu, kui ta sai korralduse
see lugu pitseerida ja seda mitte üles kirjutada,
siis see tuletab meelde Taanieli ettekuulutust.
Taaniel kuulis ja nägi ka lõpuaegu puudutavaid asju
ja kui ta oli kurb ning soovis teada, mis oli selle ettekuulutuse tähendus,
ütles Jumal talle, et võit küll tuleb,
aga ta peab siiski selle ettekuulutuse pitseerima.
Mis aga siin toimub?
Siin räägitakse meile samadest asjadest, mida Taaniel nägi
ja seetõttu pidigi Johannes kõige nähtu pitseerima
ja seda mitte üles kirjutama.
Ilmutuse 10:5: "Ingel, keda ma nägin seisvat mere peal ja maa peal,
tõstis oma parema käe taeva poole"
Siin on üks tõotus.
Me näeme siin Jumala tõotuste ja ütluste täitumist.
Kõik prohvetlikud tõed, mida prohvetid on esile toonud,
hakkavad täituma.
Seda ei tohi nüüd maha magada.
See, mida Ilmutuse raamat meile ilmutab ja tõotab,
seda Jumal ka mäletab.
Miks ma nii ütlen?
Mäletate, kuidas kõik sai alguse vikerkaarest,
mis on leping, mida Jumal mäletab.
Mida Jumal mäletab?
Prohvetlikku tõde.
Nii ongi Ta siin toomas esile prohvetlikku täitumist.
Miks see nii oluline on?
Kui mõelda seda judaismi kontekstis, siis seal tekkib tõeline konflikt.
Sest õigeusu judaism...
Ma ei tea midagi reformeeritud, konservatiivsest või muust judaismist,
kuid ma tunnen õigeusu judaismi.
Õigeusu judaism kuulutab tänapäeval kõva häälega,
et kõik need ettekuulutatud halvad asjad on tühistatud;
need on ära kustutatud.
Jumal ei lase neil sündida, sest me väärime vaid head.
Kuid las ma öelda teile midagi.
See pole miski, mida need prohvetlused peegeldavad
ja arvamus, et me oleme piisavalt head,
väljendab vaid uhkust ja ülbust,
ühtimata sellega, mida Jumala Sõna ütleb.
Me ei vääri mingit õnnistust, vaid sõltume ainuüksi Jumala armust.
Nii saame siin ka nägema Jumala liikumist sellisel moel,
mis näitab Iisraelile, et Ta mäletab nendega sõlmitud lepingut.
Ta teab, mida Ta on tõotanud.
Mis aga puutub Iisraeli,
siis selle kohta on isegi viide Taanieli raamatus, 12. peatükis,
kuigi teisedki prohvetid on sellest rääkinud.
Lõpuaegadel sünnib, et Taanieli 70-nädala viimases osas -
nende viimase 42 kuu jooksul ehk viimase 3,5 aasta jooksul
ehk viimase 1260 päeva jooksul
saab olema halvim aeg Iisraeli rahva jaoks.
Nõnda nagu Jeremija ütles: "Häda sulle Iisrael!"
Häda, katsumuste aeg.
"Häda sulle, Jaakob!",
millele järgneb Iisraeli pääste.
Nii et Jumal mäletab
ja kõik prohvetite poolt öeldu saab reaalsuseks.
Vaatame edasi Ilmutuse 10:5:
"Ingel, keda ma nägin seisvat mere peal ja maa peal,
tõstis oma parema käe taeva poole
ning vandus selle nimel, kes elab igavesest ajast igavesti,
kes on loonud taeva ja mis seal on ning maa ja mis seal on
ning mere ja mis seal on:
Aega enam ei kulu"
See tähendab, et enam pole mingit viivitamist.
See, millest prohvet on rääkinud, saab sündima.
Mis see on?
Üks, mida peame mõistma, on see,
et Jumal peab oma lepingut Iisraeliga ja toob neile lunatuse.
Ta teeb seda läbi rahvaste kohtumõistmise.
Loodan, et see tuleb teile tuttav ette,
sest me näeme vastavat paralleeli ka 2 Moosese raamatus.
Oleme siin saates, Sakarja raamatut uurides,
õppinud sealt midagi.
Saanud teada, et esmalt tuleb Jumala kohtumõistmine
ja seejärel Jumala kuningriik.
See kohtumõistmine sarnaneb Egiptuse nuhtlustega,
mis tõi kaasa Iisraeli rahva lunastuse.
Ehk üks ja sama mudel.
Jumala tõotus on, et Ta nuhtleb rahvaid
ja lunastab Iisraeli.
Ingel tõotas seda, tõstes oma käe taeva poole.
Ilmutuse 10:7:
"Vaid seitsmenda ingli hääle päevil, kui ta hakkab pasunat puhuma,
siis on läinud täide Jumala saladus"
Mida see tähendab?
Iisraeli lunastamist.
See on tõotus Jumalariigist ja selle rajamisest.
Küsite, mis on sel pistmist juutidega?
Väga lihtne.
Leping, mille Jumal Iisraeli rahvaga sõlmis,
ei täitu enne ehk Ta riik ei tule enne,
kuniks Ta pole täitnud oma lepingut juutide suhtes.
See on tõde, millest prohvetid on ikka ja jälle rääkinud.
Tahan, et näeksite järgmist.
Kui lugeda Hesekieli, Jeremija ja Jesaja kirju,
siis nad kõik räägivad kui ühest suust Iisraeli tagasi toomisest Jumalale,
enne, kui Jumalariik saab rajatud.
Saladus peitub vaid selles, kuidas Ta seda teeb.
Ta teeb seda läbi Jeesuse, kuid see pole mingi saladus.
Saladus peitub selles, kes Jeesus on.
Selles, kui juudid vaatavad läbitorgatu peale nagu Sakarja ütleb.
Või nagu Jesaja ütleb:
Jeesus tõstab oma käed ja nad näevad seal ristilöömise jälgi.
Jumal näitab ikka ja jälle, kuidas Ta lunastab juudid
ja see kõik on seotud sellega, et nad tunnistavad ristilöödud Jeesust.
Vaatame veelkorra Ilmutuse 10:7:
"...vaid seitsmenda ingli hääle päevil, kui ta hakkab pasunat puhuma"
Mäletate, seitsmes kätkeb endas kõiki teisi Ilmutuse raamatu lugusid,
keskendudes muutusele ja Jumalariiki sisenemisele.
"...siis on läinud täide Jumala saladus,
nagu ta seda rõõmusõnumit
on kuulutanud prohvetitele, oma sulastele."
Tahan, et näeksite järgmist.
Kui me tahame olla valmis lõpuaegadeks,
omades selle kohta arusaamist,
siis see kõik käib läbi prohvetite.
Seetõttu ütlen ikka ja jälle - kui olete tundlikud Pühale Vaimule,
on teil ka indu uurida välja,
mida Jeremija, Jesaja ja Hesekiel ütlesid.
Te loete neid väikesi prohveteid.
Miks?
Sest nende kirjutised aitavad meil mõista lõpuaegu
ja seda, mida Jumal on tegemas.
Tänapäeva kogudused aga on suuresti hüljanud need prohvetid.
Meil on prohvetid, kes on salm salmi ja peatükk peatüki haaval
jaganud sõnumit lõpuaegadest.
Läbi kogu Jesaja raamatu näiteks.
Kui me lõpetame Ilmutuse raamatu uurimise,
hakkame uurima Pühakirja väidetavalt suurimat prohvetit,
kelleks on prohvet Hoosea.
Tema nimi tähendab päästet.
Miks meil oleks vaja tunda Teda, kes toob pääste?
Hoosea räägib meile sellest.
Tegu on olulise prohveteeringuga, et mõista Jumala loomust
ja see käib käsikäes Ilmutuse raamatuga.
Miks?
Sest Ilmutuse raamat peegeldab Jeesuse loomust.
Vaatame Ilmutuse 10:8:
"Hääl, mida ma kuulsin taevast, rääkis minuga jälle ja ütles:
Mine võta avatud raamat ingli käest, kes seisab mere peal ja maa peal!”
See siin on oluline, sest me räägime Jumala loodust.
Sellest, kuidas Jumal liigub oma loodu suhtes,
et täita seda salajast ettekuulutust, mis tähendab teisisõnu lunastust.
See on see, millest räägib see ingli käes olev raamat.
Vaadake, mida ta selle kohta ütleb.
Ilmutuse 9:10:
"Ja ma läksin ingli juurde ja ütlesin, et ta annaks mulle raamatu.
Tema ütles mulle: Võta ja söö see ära!
See muutub su kõhus mõruks,
kuid su suus on see magus nagu mesi.”
Tahan, et näeksite siin järgmist.
See on täielik vastand sellele, mida mujal Piiblis näeme.
Siin on öeldud, et see saab olema mõru me kõhus,
aga magus me suus.
See räägib ühest muutusest.
Väliselt tundub kõik hästi. See on see, mida me kuuleme.
Aga kui inimesed ütlevad, et kõik on turvaline ja rahulik,
tuleb korraga ootamatu häving.
Ja see on see, millest see salm räägib.
See, mida inimesed peavad magusaks,
muutub mõruks nende kõhus.
Seetõttu ta ütlebki Ilmutuse 10:10:
"Ja ma võtsin ingli käest raamatu ning sõin selle ära,
ning see oli mu suus magus nagu mesi,
ja siis, kui ma olin selle söönud, hakkas mul kõhus mõru."
See ongi see, mida Ilmutuse raamat püüab meile ilmutada.
Seda, et magusate asjade aeg on möödas
ja kibedate asjade aeg silmapiiril.
Siin aga on oluline mõista üht väga olulist printsiipi.
Mäletate, millest me rääkisime?
Ilmutuse raamat korjab kokku kõik ülejäänud Pühakirja teemad.
2 Moosese raamatus on öeldud,
et Iisraeli lapsed jõudsid veekogu äärde.
Nad olid hästi janused ja tahtsid juua,
aga kui nad seda tegid, leidsid nad eest kibeda vee.
Mis oli lahendus?
Kibedus peaks viima meid tagasi selle juurde,
mida Vana Testament ja eriti Toora selle teema kohta ütleb.
Mis juhised Mooses sai?
Ta pidi võtma puu...
Te peaks kuulma, mida rabid ja pühakud läbi aegade
selle puu kohta ütlevad.
Tegu on elupuuga.
Mooses võttis selle puu, viskas sinna kibedasse vette
ja see vesi muutus magusaks.
See on see, mida ka rist teeb.
Seesmise surma kibedus muutub magususeks,
kui seda mõistame ja selle vastu võtame.
See on see lootus, mida omame läbi kogu Ilmutuse raamatu,
mis räägib, õpetab ja ilmutab meile, kuidas Jumalariik saab rajatud.
Vaatame viimast salmi Ilmutuse 10:11:
Ja mulle öeldi: Sa pead jälle ennustama
rahvaste ja paganate ja keelte ja paljude kuningate kohta!”
Miks see on seal?
Las ma küsida te käest midagi?
Millele kõik need rahvad, paganad, keeled ja kuningad viitavad?
Need viitavad sellele, mida nägime Ilmutuse 7:9-10.
Millest ma räägin?
Ülesvõtmisest.
Ülesvõtmine oli seotud usklikega -
nendega, kellel on lepinguline suhe Jumalaga.
Nii peame me mõistma, et Jumal tahab näha inimesi saamas usklikeks.
Ta igatseb ikka veel mässumeelsete inimeste järele -
nii juutide kui paganate järele,
et nad võiksid mõista tõde ja parandada meelt,
saades läbi immutatud Jumala Sõnast.
Tahan enne lõpetamist küsida paari asja.
Esiteks: kas sa ammutad endasse Jumala Sõna?
Loed sa seda?
Uurid sa Jumala Sõna?
Las ma öelda midagi.
Kui sa seda ei tee, oled sa vaimulikus mõttes nõrk
ja mitte valmis selleks, mis hakkab maailmas juhtuma.
Sind ei leita ustavana seal kuuenda pitseri juures,
kui algab usklike tagakius.
Sa ei ole tugev, kui kõik need asjad juhtuvad,
sest sa pole valmistanud end ette ei palves, sõnakuulelikkuses,
lähedases suhtes Jumalaga ega ülistuses
ja nii ei leita sind ka ustavana.
Ilmutuse raamatu puhul võib tunduda, et kõik need asjad on kusagil kaugel,
samas kui need on juba silmapiiril.
Me näeme prohvetlikke viiteid selle põhjal,
mis toimub Lähis-Idas, ümber Iisraeli ja kogu maailmas.
Me näeme, et lõpuajad on lähenemas.
Oleme jõudmas väga lähedale
sellele esimesele sõjale, millest Taanieli 8. ptk. räägib.
Sõjale, millest võitjana tõuseb esile antikristus,
kes hakkab valitsema.
Oleme väga lähedal sellele sõjale
ja need prohveteeringud lähevad täide.
Mu küsimus vaid on: oled sa tundlik selle kõige suhtes?
Oled sa teadlik sellest
ja kas su elu, su palved, su suhtumised ja väljendused
peegeldavad seda?
Me aeg on tänaseks läbi,
aga me jätkame järgmine kord Ilmutuse 11. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas